ko 'si katamò 'sī́ti prajā́patirvai kaḥ kásyāsi ko nā́māsī́ti prajā́patirvai ko nā́ma yásya te nāmā́manmahī́ti manute hyásya nā́ma yáṃ tvā sómenā́tītr̥pāméti tarpáyati hyènaṃ sómena sá āśvinaṃ gráhaṃ gr̥hītvānvaṅgámāśiṣamā́śāste suprajā́ḥ prajā́bhiḥ syāmíti tátprajāmā́śāste suvī́ro vīrairíti tádvīrānā́śāste supóṣaḥ póṣairíti tatpúṣṭimā́śāste